PMIndiaData/PMIndiaSum huggingface dataset:
ശാസ്ത്ര, സാങ്കേതിക, നൂതനാശയ മേഖലയില്‍ സഹകരണത്തിനായി ഇന്ത്യയും ഡെന്‍മാര്‍ക്കും തമ്മില്‍ ഒപ്പുവെച്ച കരാര്‍ കേന്ദ്ര മന്ത്രിസഭായോഗം വിലയിരുത്തി

ശാസ്ത്ര, സാങ്കേതിക, നൂതനാശയ മേഖലയില്‍ സഹകരണത്തിനായി ഇന്ത്യയും ഡെന്‍മാര്‍ക്കും തമ്മില്‍ ഒപ്പുവെച്ച കരാര്‍ പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ച്ചേര്‍ന്ന കേന്ദ്രമന്ത്രിസഭായോഗം വിലയിരുത്തി. ഈ വര്‍ഷം മെയ് 22 ന് (22 മെയ് 2018) ശാസ്ത്ര, സാങ്കേതിക, നൂതനാശയ മേഖലയില്‍ സഹകരണത്തിനായി ഇന്ത്യയും ഡെന്‍മാര്‍ക്കും തമ്മില്‍ കരാര്‍ ഒപ്പുവെച്ചത് ഇരു രാജ്യങ്ങളും തമ്മിലുള്ള ശാസ്ത്ര സാങ്കേതിക ബന്ധത്തിലെ ചരിത്രപരമായ ഒരു നാഴികക്കല്ലായിരുന്നു. പ്രയോജനങ്ങള്‍; ശാസ്ത്രം, സാങ്കേതിക വിദ്യ, നൂതനാശയങ്ങള്‍ എന്നീ മേഖലകളില്‍ ഇരു രാഷ്ട്രങ്ങള്‍ക്കും പരസ്പര താല്‍പര്യമുള്ള കാര്യങ്ങള്‍ക്കായി യോജിച്ച ശക്തി വിനിയോഗിക്കുക വഴി ഈ കരാര്‍ ഇരു രാഷ്ട്രങ്ങളുടെയും ഉഭയകക്ഷി ബന്ധത്തില്‍ പുതിയ അധ്യായം തുറക്കും. ശാസ്ത്രം, സാങ്കേതിക വിദ്യ, നൂതനാശയങ്ങള്‍ എന്നിവയില്‍ ഇന്ത്യക്കും ഡെന്‍മാര്‍ക്കിനുമുള്ള പൊതുവായ താല്‍പര്യങ്ങള്‍ പ്രോത്സാഹിപ്പിക്കുന്നതിനും സഹകരണം വികസിപ്പിക്കുന്നതിനും പ്രോത്സാഹിപ്പിക്കുന്നതിനും ലക്ഷ്യമിട്ടുള്ളതാണ് ഈ കരാര്‍. ഇരു രാജ്യങ്ങളില്‍ നിന്നുമുള്ള ശാസ്ത്ര സ്ഥാപനങ്ങളിലെ ഗവേഷകര്‍, പഠന ഗവേഷണ വിഭാഗങ്ങള്‍, ഗവേഷണ-വികസന ലബോറട്ടറികള്‍, കമ്പനികള്‍ എന്നിവരാണ് കരാറില്‍ ഭാഗഭാക്കായവര്‍. പുനരുല്‍പ്പാദന ഊര്‍ജ്ജം, ജലം, മെറ്റീരിയല്‍ സയന്‍സ്, താങ്ങാവുന്ന ആരോഗ്യ പരിരക്ഷ, സിന്തറ്റിക് ബയോളജി, ഫങ്ഷണല്‍ ഫുഡ്, നീല സമ്പദ് വ്യവസ്ഥ എന്നിവയാണ് ഉടന്‍ സഹകരണത്തിനായി കണ്ടെത്തിയിരിക്കുന്ന മേഖലകള്‍.
മൗലാനാ അബുൽ കലാം ആസാദിനും ജെ ബി കൃപലാനിക്കും അവരുടെ ജന്മ വാർഷികത്തിൽ  പ്രധാനമന്ത്രി പ്രണാമം അർപ്പിച്ചു

പ്രധാനമന്ത്രി ശ്രീ. നരേന്ദ്ര മോദി മൗലാനാ അബുൽ കലാം ആസാദിനും ജെ ബി കൃപലാനിക്കും അവരുടെ ജന്മ വാർഷിക ദിനത്തിൽ ആദരാഞ്‌ജലികൾ അർപ്പിച്ചു . ” ഇന്ത്യൻ ചരിത്രത്തിലെ രണ്ട് അതികായന്മാരായ മൗലാനാ അബുൽ കലാം ആസാദിനും ജെ ബി കൃപലാനിക്കും അവരുടെ ജന്മ വാർഷിക ദിനത്തിൽ ആദരാഞ്‌ജലികൾ. ഇന്ത്യയുടെ സ്വാതന്ത്ര്യ സമര പ്രസ്ഥാനത്തിനും തുടർന്നും അവർ നൽകിയ സംഭാവനകൾ നമ്മുടെ രാഷ്ട്ര നിർമ്മിതിക്ക് അങ്ങേയറ്റം പ്രയോജനകരമായിരുന്നു ”, പ്രധാനമന്ത്രി പറഞ്ഞു .
ചത്തീസ്ഗഢ് ഗവര്‍ണര്‍ ശ്രീ. ബല്‍റാംജി ദാസ് ടാന്‍ഡണിന്റെ നിര്യാണത്തില്‍ പ്രധാനമന്ത്രി അനുശോചിച്ചു.

ചത്തീസ്ഗഢ് ഗവര്‍ണര്‍ ശ്രീ. ബല്‍റാംജി ദാസ് ടാന്‍ഡണിന്റെ നിര്യാണത്തില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. "ചത്തീസ്ഗഢ് ഗവര്‍ണര്‍ ശ്രീ. ബല്‍റാംജി ദാസ് ടാന്‍ഡണിന്റെ വേര്‍പാടില്‍ അതിയായ ദുഖം രേഖപ്പെടുത്തുന്നു. അദ്ദേഹത്തിന്റെ സേവനം എന്നും ഓര്‍മ്മിക്കപ്പെടും. വളരെയധികം ആദരിക്കപ്പെടുന്ന ഒരു പൊതുജനസേവകനെയാണ് നമുക്ക് നഷ്ടമായത്. ഈ ദുഖവേളയില്‍ അദ്ദേഹത്തിന്റെ കുടുംബത്തോടും, അഭ്യുദയകാംക്ഷികളോടും കൂടെയാണ് എന്റെ ചിന്തകള്‍. പഞ്ചാബിന്റെ വികസനത്തിനും, സമാധാനത്തിനും വേണ്ടി പതിറ്റാണ്ടുകളോളം ശ്രീ. ബല്‍റാംജി ദാസ് ടാന്‍ഡണ്‍ പരിശ്രമിച്ചു. അദ്ദേഹത്തിന്റെ ഭരണ നിര്‍വ്വഹണ പരിചയവും, തൊഴില്‍ ക്ഷേമം, വ്യവസായ തുടങ്ങിയ മേഖലകളോട് അദ്ദേഹത്തിന്റെ പ്രതിപത്തിയും സംസ്ഥാനത്തിന് വിലമതിക്കാനാകാത്തതാണ്. അടിയന്തരാവസ്ഥ എതിര്‍ക്കുമ്പോള്‍ ഉണ്ടായിരുന്ന നിര്‍ഭയത്വം ഓര്‍മ്മിക്കപ്പെടും", പ്രധാനമന്ത്രി പറഞ്ഞു.
ഡിഎന്‍എ സാങ്കേതിക വിദ്യയുടെ ( ഉപയോഗവും പ്രയോഗവും) നിയന്ത്രണ ബില്‍ 2018 ന് മന്ത്രി സഭയുടെ അംഗീകാരം

ഡിഎന്‍എ ലബോറട്ടറികള്‍ക്ക് ആധികാരിക അംഗീകാരം നല്‍കുന്നതിനും അവയുടെ പ്രവര്‍ത്തനം നിയന്ത്രിക്കുന്നതിനുമുള്ള ഡിഎന്‍എ സാങ്കേതികവിദ്യയുടെ ( ഉപയോഗവും പ്രയോഗവും) നിയന്ത്രണ ബില്‍ 2018 ന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രി സഭ ഡിഎന്‍എ ടെക്‌നോളജി ( ഉപയോഗവും പ്രയോഗവും) റെഗുലേഷന്‍ ബില്‍ 2018 ന് അംഗീകാരം നല്കി. വിശദാംശങ്ങള്‍: · ഡിഎന്‍എ അധിഷ്ഠിത സാങ്കേതിക വിദ്യ ( ഉപയോഗവും പ്രയോഗവും) നിയന്ത്രണ ബില്‍ 2018 നിയമമാക്കുന്നതിന്റെ പ്രധാന ഉദ്ദേശ്യ ലക്ഷ്യം, ഡിഎന്‍എ അധിഷ്ടിത സാങ്കേതിക വിദ്യയുടെ നിയമ വ്യവഹാരവുമായി ബന്ധപ്പെട്ട വൈദ്യശാസ്ത്രത്തിലൈ പ്രയോഗം വിപുലീകരിച്ച് രാജ്യത്തെ നീതി വ്യവസ്ഥയെ സഹായിക്കുകയും ശക്തമാക്കുകയും ചെയ്യുക എന്നതാണ്. · ഡിഎന്‍എ അധിഷ്ടിത സാങ്കേതിക വിദ്യകള്‍ വഴി കുറ്റകൃത്യങ്ങള്‍ തെളിയിക്കുക, കാണാതായ വ്യക്തികളെ തിരിച്ചറിയുക, തുടങ്ങിയവ ഇന്നു ലോകമെമ്പാടും അംഗീകാരം നേടിയിട്ടുള്ള നടപടികളാണ്. · ഡിഎന്‍എ ലബോറട്ടറികള്‍ക്ക് ആധികാരിക അംഗീകാരവും നിയന്ത്രണവും നല്‍കുക വഴി രാജ്യമെമ്പാടും ഈ നിര്‍ദ്ദിഷ്ഠ സാങ്കേതിക വിദ്യയുടെ വിപുലമായ ഉപയോഗം മാത്രമല്ല ഡിഎന്‍എ പരിശോധനയുടെ ഫലങ്ങള്‍ക്ക് വിശ്വാസ്യത ഉറപ്പു വരുത്തുക, നമ്മുടെ പൗരന്മാരുടെ സ്വകാര്യ അവകാശങ്ങള്‍ സംബന്ധിച്ചു ലഭിക്കുന്ന വിവരങ്ങള്‍ ദുരുപയോഗം ചെയ്യാതെ സൂക്ഷിക്കുക എന്നിവയും ഈ ബില്ല് ഉറപ്പു നല്കുന്നു. · നീതി നിര്‍വ്വഹണം ത്വരിതപ്പെടുത്തുന്നു. · വര്‍ദ്ധിച്ച കുറ്റം ചുമത്തല്‍ നിരക്ക് · കാണാതായതായി റിപ്പോര്‍ട്ടു ചെയ്യപ്പെടുന്ന വ്യക്തികളെയും, രാജ്യത്തിന്റെ വിവിധ ഭാഗങ്ങളില്‍ നിന്നു കണ്ടു കിട്ടുന്ന അജ്ഞാത ജഡങ്ങളെയും തമ്മില്‍ ഒത്തു നോക്കാനും കൂടാതെ വന്‍ ദുരന്തങ്ങളില്‍ ഇരയായവരുടെ തിരിച്ചറിയല്‍ വിവരങ്ങള്‍ വെളിപ്പെടുത്താനും ഈ ബില്ലില്‍ വ്യവസ്ഥ ഉണ്ട്. പശ്ചാത്തലം: കൊലപാതകം, ബലാത്സംഗം, മനുഷ്യക്കടത്ത്, മാരക മുറിവേല്പ്പിക്കല്‍ തുടങ്ങി മനുഷ്യ ശരീരത്തെ ബാധിക്കുന്നതായി വര്‍ഗീകരിച്ചിരിക്കുന്ന കുറ്റകൃത്യങ്ങളും കളവ്, കവര്‍ച്ച, കൊള്ള തുടങ്ങി സ്വത്തുക്കളുമായി ബന്ധപ്പെട്ട കേസുകളും തെളിയിക്കുന്നതിനുള്ള വിലപ്പെട്ട മാര്‍ഗ്ഗമായി വ്യാവഹാരിക വൈദ്യശാസ്ത്രം ഡിഎന്‍എ വിവരങ്ങള്‍ അംഗീകരിച്ചിട്ടുള്ളതാണ്. നാഷണല്‍ ക്രൈം റെക്കോഡ്‌സ് ബ്യൂറോയുടെ 2016 ലെ സ്ഥിതിവിവര കണക്കുകള്‍ പ്രകാരം രാജ്യത്തു നടന്നിട്ടുള്ള ഇത്തരം കുറ്റകൃത്യങ്ങളുടെ സംഖ്യ പ്രതിവര്‍ഷം മൂന്നു ലക്ഷത്തിലേറെയാണ്. ഇവയില്‍ വളരെ ചെറിയ അംശം മാത്രമെ നിലവില്‍ ഡിഎന്‍എ പരിശോധനകള്‍ക്കു വിധേയമാക്കപ്പെടുന്നുള്ളൂ. ഇത്തരം കേസുകളില്‍ ഈ സാങ്കേതിക വിദ്യയുടെ വ്യാപകമായ ഉപയോഗം വളരെ വേഗത്തില്‍ നീതി ലഭ്യമാക്കുന്നതിന് ഉപകരിക്കും. കുറ്റം ചുമത്തലിന്റെ നിരക്കും വര്‍ധിക്കും. നിലവില്‍ ഇത് വെറും 30 ശതമാനത്തോളം മാത്രമാണ്(2016 ലെ എന്‍സിആര്‍ബി സ്റ്റാറ്റിസ്റ്റികസ്).
ജയന്തി ദിനത്തില്‍ പ്രധാനമന്ത്രി സ്വാമി വിവേകാനന്ദനെ വണങ്ങി

സ്വാമി വിവേകാനന്ദന്റെ ജയന്തി ദിനത്തില്‍ പ്രധാനമന്ത്രി ശ്രീ. നരേന്ദ്ര മോദി അദ്ദേഹത്തിന് പ്രണാമം അര്‍പ്പിച്ചു. ‘വിവേകാനന്ദ ജയന്തിയില്‍ ഞാന്‍ സ്വാമി വിവേകാനന്ദനെ വണങ്ങുന്നു, ദേശീയ യുവജന ദിനത്തില്‍ നവഭാരതത്തിന്റെ സൃഷ്ടാക്കളായ നമ്മുടെ യുവജനങ്ങളുടെ മെരുങ്ങാത്ത ഊര്‍ജ്ജത്തെയും ഉത്സാഹത്തെയും ഞാന്‍ അഭിവാദ്യം ചെയ്യുന്നു,’ പ്രധാനമന്ത്രി പറഞ്ഞു.
ഇന്‍സ്റ്റിറ്റ്യൂട്ട് ഓഫ് ചാര്‍ട്ടേഡ് അക്കൗണ്ടന്റ്‌സ് ഓഫ് ഇന്ത്യയും ബഹ്‌റൈന്‍ ഇന്‍സ്റ്റിറ്റ്യൂട്ട് ഓഫ് ബാങ്കിങ് ആന്‍ഡ് ഫിനാന്‍സും തമ്മിലുള്ള ധാരണാപത്രത്തിനു മന്ത്രിസഭ അനുമതി നല്‍കി

ബഹ്‌റൈനിലെ അക്കൗണ്ടിങ്, സാമ്പത്തിക, ഓഡിറ്റ് പരിജ്ഞാനം മെച്ചപ്പെടുത്തുന്നതിനായി ഇന്‍സ്റ്റിറ്റ്യൂട്ട് ഓഫ് ചാര്‍ട്ടേഡ് അക്കൗണ്ടന്റ്‌സ് ഓഫ് ഇന്ത്യ(ഐ.സി.എ.ഐ.)യും ബഹ്‌റൈന്‍ ഇന്‍സ്റ്റിറ്റ്യൂട്ട് ഓഫ് ബാങ്കിങ് ആന്‍ഡ് ഫിനാന്‍സും (ബി.ഐ.ബി.എഫ്.) തമ്മിലുള്ള ധാരണാപത്രം പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകരിച്ചു. സവിശേഷതകള്‍: 1. അക്കൗണ്ടിങ്ങും ഫിനാന്‍സും സംബന്ധിച്ച ബി.ഐ.ബി.എഫിന്റെ പാഠ്യപദ്ധതി പരിഷ്‌കരിക്കാന്‍ ഐ.സി.എ.ഐ. സാങ്കേതിക സഹായം നല്‍കും. 2. ഐ.സി.എ.ഐ. അംഗത്വം നേടുന്നതിന് ബി.ഐ.ബി.എഫ്. വിദ്യാര്‍ഥികളെ പ്രാപ്തരാക്കുന്നതിനായി ഐ.സി.എ.ഐയുടെ സി.എ. കോഴ്‌സ് ബഹ്‌റൈനിലെ വിദ്യാര്‍ഥിളെ പഠിപ്പിക്കുന്നതിന് സൗകര്യമൊരുക്കും. 3. യോഗ്യരായ ബി.ഐ.ബി.എഫ്. വിദ്യാര്‍ഥികള്‍ക്കായി ഐ.സി.എ.ഐയുടെ തൊഴില്‍വൈദഗ്ധ്യ പരീക്ഷ നടത്തുന്നതിനുള്ള സാങ്കേതിക സഹായം ഐ.സി.എ.ഐ. നല്‍കും. ധാരണാപത്രം ഐ.സി.എ.ഐയുടെ പ്രവര്‍ത്തന ചക്രവാളം വികസിപ്പിക്കുന്നതിനു സഹായകമാകും. കൂടുതല്‍ രാഷ്ട്രങ്ങളില്‍ സമാനമായ പ്രവര്‍ത്തനം നടത്തുന്നതിന് ഇതു സഹായകമാകും. അംഗങ്ങളുടെയും വിദ്യാര്‍ഥികളുടെയും സമാനമായ രീതിയില്‍ പ്രവര്‍ത്തിക്കുന്ന പ്രസ്ഥാനങ്ങളുടെയും നേട്ടം മുന്നില്‍ക്കണ്ടാണ് ഈ പ്രവര്‍ത്തനം. ഗുണഭോക്താക്കള്‍: ബഹ്‌റൈനില്‍ തൊഴില്‍വൈദഗ്ധ്യമുള്ള അക്കൗണ്ടന്‍സി സ്ഥാപനമില്ലെന്നതിനാല്‍ ഈ ബന്ധം ബഹ്‌റൈനില്‍ ജോലി ചെയ്യുന്ന ഇന്ത്യന്‍ ചാര്‍ട്ടേഡ് അക്കൗണ്ടന്റുമാര്‍ക്കു നേട്ടമാകും. ബഹ്‌റൈനിലേക്കു പോകാന്‍ തയ്യാറെടുക്കുന്ന ചാര്‍ട്ടേഡ് അക്കൗണ്ടന്റുമാര്‍ക്കും ഇതു ഗുണകരമാകും. ഐ.സി.എ.ഐയുടെ പ്രവര്‍ത്തനക്ഷമതയിലും വിശ്വാസ്യതയിലും ബഹ്‌റൈന് ആത്മവിശ്വാസമുണ്ട്. ഐ.സി.എ.ഐയുടെ സഹായത്തോടെ അക്കൗണ്ടിങ്, ഓഡിറ്റിങ് എന്നീ മേഖലകളില്‍ തദ്ദേശീയ വിദഗ്ധരെ സൃഷ്ടിച്ചെടുക്കാനാണ് ബഹ്‌റൈന്‍ ലക്ഷ്യംവെക്കുന്നത്. പശ്ചാത്തലം: പാര്‍ലമെന്റ് പാസ്സാക്കിയ ദ് ചാര്‍ട്ടേഡ് അക്കൗണ്ടന്റ്‌സ് ആക്റ്റ് 1949 പ്രകാരം സ്ഥാപിച്ച സ്ഥാപനമാണ് ഇന്‍സ്റ്റിറ്റ്യൂട്ട് ഓഫ് ചാര്‍ട്ടേഡ് അക്കൗണ്ടന്റ്‌സ് ഓഫ് ഇന്ത്യ (ഐ.സി.എ.ഐ.). രാജ്യത്തെ ചാര്‍ട്ടേഡ് അക്കൗണ്ടന്‍സി മേഖലയെ നിയന്ത്രിക്കാന്‍ ഉദ്ദേശിച്ചുള്ളതാണ് ദ് ചാര്‍ട്ടേഡ് അക്കൗണ്ടന്റ്‌സ് ആക്റ്റ് 1949. ബഹ്‌റൈനില്‍ മനുഷ്യവിഭവശേഷി വികസനവും പരിശീലനവും സാധ്യമാക്കാന്‍ 1981ല്‍ രൂപീകൃതമായ സ്ഥാപനമാണ് ദ് ബഹ്‌റൈന്‍ ഇന്‍സ്റ്റിറ്റ്യൂട്ട് ഓഫ് ബാങ്കിങ് ആന്‍ഡ് ഫിനാന്‍സ് (ബി.ഐ.ബി.എഫ്.).
മുഹമ്മദ് അസ്രാറുള്‍ ഹക്ക് എം.പി.യുടെ നിര്യാണത്തില്‍ പ്രധാനമന്ത്രി അനുശോചിച്ചു

പ്രധാനമന്ത്രി ശ്രീ. നരേന്ദ്ര മോദി ലോകസഭാംഗം ശ്രീ. മുഹമ്മദ് അസ്രാറുള്‍ ഹക്കിന്റെ നിര്യാണത്തില്‍ അനുശോചനം രേഖപ്പെടുത്തി. ബീഹാറിലെ കിഷന്‍ഗഞ്ചില്‍ നിന്നുള്ള ലോകസഭാംഗമായ ശ്രീ. മുഹമ്മദ് അസ്രാറുള്‍ ഹക്കിന്റെ നിര്യാണത്തില്‍ ദുഖിക്കുന്നു. ദുഖത്തിന്റെ ഈ വേളയില്‍ എന്റെ ചിന്തകള്‍ അദ്ദേഹത്തിന്റെ കുടുംബത്തോടും അനുയായികളോടുമൊപ്പമാണ്, പ്രധാനമന്ത്രി പറഞ്ഞു.
ആറാമത് എന്‍.ഡി.എം.എ. യോഗം പ്രധാനമന്ത്രിയുടെ അധ്യക്ഷതയില്‍ ചേര്‍ന്നു

ദേശീയ ദുരന്ത നിയന്ത്രണ സമിതി(എന്‍.ഡി.എം.എ.)യുടെ ആറാമതു യോഗം ന്യൂഡെല്‍ഹിയില്‍ പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്നു. രാജ്യത്തെ ബാധിക്കുന്ന ദുരന്തങ്ങളെ ഫലപ്രദമായി നേരിടുന്നതിനായി എന്‍.ഡി.എം.എ. നടത്തിവരുന്ന പ്രവര്‍ത്തനങ്ങള്‍ പ്രധാനമന്ത്രി വിലയിരുത്തി. എന്‍.ഡി.എം.എ. ഏറ്റെടുത്തു നടത്തിവരുന്ന പദ്ധതികളുടെ അവലോകനവും അദ്ദേഹം നിര്‍വഹിച്ചു. ജീവനും സ്വത്തും സംരക്ഷിക്കുന്നതിനായി ഫലപ്രദമായ പ്രവര്‍ത്തനം ഉറപ്പാക്കുന്നതിനായി ഈ രംഗത്തു പ്രവര്‍ത്തിക്കുന്ന വിവിധ സ്ഥാപനങ്ങള്‍ക്കിടയിലുള്ള മെച്ചപ്പെട്ട ഏകോപനവും ഒരുമിച്ചുള്ള പ്രവര്‍ത്തനവും അനിവാര്യമാണെന്നു പ്രധാനമന്ത്രി ചൂണ്ടിക്കാട്ടി. ദുരന്തങ്ങളെ നേരിടുന്നതില്‍ ആഗോളതലത്തിലുള്ള വൈദഗ്ധ്യം നമുക്ക് ഉപയോഗപ്പെടുത്താന്‍ സാധിക്കണമെന്നും അദ്ദേഹം പറഞ്ഞു. കേന്ദ്ര ആഭ്യന്തര മന്ത്രി ശ്രീ. രാജ്‌നാഥ് സിങ്, കേന്ദ്ര ധനകാര്യ മന്ത്രി ശ്രീ. അരുണ്‍ ജെയ്റ്റ്‌ലി, കേന്ദ്ര കൃഷി-കര്‍ഷക ക്ഷേമ മന്ത്രി ശ്രീ. രാധാ മോഹന്‍ സിങ് എന്നിവരും എന്‍.ഡി.എം.എ. അംഗങ്ങളും ഉദ്യോഗസ്ഥരും പങ്കെടുത്തു.
പ്രധാനമന്ത്രി സിന്ധ്രി സന്ദര്‍ശിച്ചു; ഝാര്‍ഖണ്ഡിലെ വിവിധ വികസനപദ്ധതികള്‍ക്കു തറക്കല്ലിട്ടു

സിന്ധ്രിയില്‍ നടന്ന ചടങ്ങില്‍ കേന്ദ്ര ഗവണ്‍മെന്റിന്റെയും ഝാര്‍ഖണ്ഡ് ഗവണ്‍മെന്റിന്റെയും വിവിധ പദ്ധതികള്‍ക്കു പ്രധാനമന്ത്രി ശ്രീ. നരേന്ദ്ര മോദി തറക്കല്ലിട്ടു. താഴെപ്പറയുന്ന പദ്ധതികള്‍ക്കാണു തറക്കല്ലിട്ടത്: ഹിന്ദുസ്ഥാന്‍ ഉര്‍വരക് ആന്‍ഡ് റസയാന്‍ ലിമിറ്റഡിന്റെ സിന്ധ്രി വളം നിര്‍മാണ പ്ലാന്റ് പുനരുജ്ജീവിപ്പിക്കല്‍. ഗെയിലിന്റെ റാഞ്ചി നഗര വാതക വിതരണ പദ്ധതി ഓള്‍ ഇന്ത്യ ഇന്‍സ്റ്റിറ്റ്യൂട്ട് ഓഫ് മെഡിക്കല്‍ സയന്‍സസ് (എ.ഐ.ഐ.എം.എസ്.), ദേവ്ഗഢ് ദേവ്ഗഢ് വിമാനത്താവള വികസനം പത്രതു സൂപ്പര്‍ തെര്‍മല്‍ പവര്‍ പദ്ധതി. ജന്‍ ഔഷധി കേന്ദ്രങ്ങള്‍ക്കായുള്ള ധാരണാപത്രം കൈമാറുന്ന ചടങ്ങിന് അദ്ദേഹം സാക്ഷ്യംവഹിച്ചു. ഭഗവാന്‍ ബിര്‍സ മുണ്ടയ്ക്ക് പ്രധാനമന്ത്രി തന്റെ പ്രസംഗത്തില്‍ ആദരാഞ്ജലി നേര്‍ന്നു. ഝാര്‍ഖണ്ഡിന്റെ വികസനത്തിനായി സംസ്ഥാന ഗവണ്‍മെന്റും കേന്ദ്ര ഗവണ്‍മെന്റും ഒരുമിച്ചു പ്രവര്‍ത്തിച്ചുവരികയാണെന്ന് അദ്ദേഹം പറഞ്ഞു. ഇന്ന് തറക്കല്ലിടപ്പെട്ടത് 27,000 കോടി രൂപയുടെ പദ്ധതികള്‍ക്കാണെന്നു പ്രധാനമന്ത്രി വെളിപ്പെടുത്തി. ഈ വികസനപദ്ധതികള്‍ ഝാര്‍ഖണ്ഡിലെ യുവാക്കള്‍ക്ക് അവസരങ്ങള്‍ ലഭ്യമാക്കുമെന്നും അദ്ദേഹം പറഞ്ഞു. താന്‍ അധികാരമേല്‍ക്കുന്ന സമയത്ത് വൈദ്യുതിയെത്താത്ത 18,000 ഗ്രാമങ്ങള്‍ ഉണ്ടായിരുന്നുവെന്ന് അദ്ദേഹം വ്യക്തമാക്കി. നാം ഒരുമിച്ചു പ്രവര്‍ത്തിച്ച് അത്തരം ഇടങ്ങളില്‍ വൈദ്യുതി എത്തിച്ചുവെന്നും പ്രധാനമന്ത്രി പറഞ്ഞു. ഇപ്പോള്‍ നാം ഒരു ചുവടുകൂടി മുന്നോട്ടുപോയി ഇന്ത്യയിലെ എല്ലാ കുടുംബങ്ങള്‍ക്കും വൈദ്യുതി ഉറപ്പുവരുത്തുകയാണ്. പ്രവര്‍ത്തനം നിലച്ചുപോയ വളം നിര്‍മാണ പ്ലാന്റുകള്‍ പുനരുദ്ധരിക്കപ്പെടുകയാണെന്നും അദ്ദേഹം വ്യക്തമാക്കി. കിഴക്കന്‍ ഇന്ത്യക്കാണ് ഇതുകൊണ്ട് ഏറ്റവും കൂടുതല്‍ നേട്ടമുണ്ടാവുകയെന്നും പ്രധാനമന്ത്രി കൂട്ടിച്ചേര്‍ത്തു. എ.ഐ.ഐ.എം.എസ്. സ്ഥാപിക്കപ്പെടുന്നതോടെ ഝാര്‍ഖണ്ഡിലെ ആരോഗ്യസംരക്ഷണ മേഖലയില്‍ പരിവര്‍ത്തനം സംഭവിക്കുമെന്ന് അദ്ദേഹം വ്യക്തമാക്കി. ഇതോടെ ദരിദ്രജനങ്ങള്‍ക്കു മെച്ചപ്പെട്ട ചികില്‍സാസംവിധാനം ലഭിക്കുമെന്നും ചൂണ്ടിക്കാട്ടി. കേന്ദ്ര ഗവണ്‍മെന്റ് വിമാനയാത്രാസൗകര്യം വര്‍ധിപ്പിക്കുകയും യാത്രക്കൂലി സാധാരണക്കാര്‍ക്കു താങ്ങാവുന്ന നിരക്കിലേക്ക് താഴ്ത്തിക്കൊണ്ടുവരികയും ചെയ്തിട്ടുണ്ടെന്നും പ്രധാനമന്ത്രി പറഞ്ഞു.
എം.പിമാര്‍ക്കായി പുതുതായി നിര്‍മ്മിച്ച താല്‍ക്കാലിക താമസ സൗകര്യം പ്രധാനമന്ത്രി ഉദ്ഘാടനം ചെയ്തു

ന്യൂഡല്‍ഹിയില്‍ പുതുതായി നിര്‍മ്മിച്ച പടിഞ്ഞാറന്‍ കോടതി അനക്‌സ് ഇന്ന് പ്രധാനമന്ത്രി ശ്രീ നരേന്ദ്രമോദി ഉദ്ഘാടനം ചെയ്തു. പാര്‍ലമെന്റ് അംഗങ്ങള്‍ക്ക് ഇവിടെ താല്‍ക്കാലിക താമസ സൗകര്യം ലഭ്യമായിരിക്കും. ഈ പദ്ധതി പൂര്‍ത്തിയാക്കുന്നതിന് ലോക്‌സഭാ സ്പീക്കര്‍ ശ്രീമതി സുമിത്രാ മഹാജന്‍ നടത്തിയ പരിശ്രമത്തെ പ്രധാനമന്ത്രി പ്രശംസിച്ചു. എം.പിമാരുടെ ക്ഷേമം എപ്പോഴും സ്പീക്കര്‍ സുമിത്രാ മഹാജന്റെ മനസിലുണ്ടായിരുന്നുവെന്ന് അദ്ദേഹം ചൂണ്ടിക്കാട്ടി. ഈ പദ്ധതിക്ക് നല്‍കിയ അതീവ ശ്രദ്ധയില്‍ നിന്ന് തന്നെ അവരുടെ അനുകമ്പാ മനോഭാവം പ്രകടമാണെന്നും അദ്ദേഹം പറഞ്ഞു. നിര്‍ദ്ദിഷ്ട സമയത്തിനും അനുവദിച്ച പണത്തിനുമുള്ളില്‍ നിന്നുകൊണ്ട് പദ്ധതി പൂര്‍ത്തീകരിച്ചതായും പ്രധാനമന്ത്രി ചൂണ്ടിക്കാട്ടി. പദ്ധതിയുടെ നിര്‍മ്മാണവുമായി ബന്ധപ്പെട്ട എല്ലാവരേയും അദ്ദേഹം അഭിനന്ദിച്ചു. പുതുതായി എം.പിമാരെ തെരഞ്ഞെടുക്കുമ്പോള്‍ അവര്‍ക്ക് ഹോട്ടലുകളില്‍ തങ്ങേണ്ടിവരുന്നു. ഇത് പലപ്പോഴും വാര്‍ത്തകള്‍ സൃഷ്ടിക്കാറുണ്ടെന്ന് അദ്ദേഹം ചൂണ്ടിക്കാട്ടി. എന്നാല്‍ മുന്‍പ് താമസിച്ചിരുന്നവര്‍ നിര്‍ദ്ദിഷ്ടകാലത്തിന് ശേഷവും പാര്‍പ്പിടം ഒഴിയാതെ താമസം തുടരുന്നത് ശ്രദ്ധയില്‍പ്പെടുന്നില്ല. ഡോ: ബാബാസാഹേബ് അംബേദ്കര്‍ കാട്ടിത്തന്ന വഴിയിലൂടെയാണ് കേന്ദ്ര ഗവണ്‍മെന്റ് സഞ്ചരിക്കുന്നതെന്ന് പ്രധാനമന്ത്രി ഊന്നിപ്പറഞ്ഞു. ഐക്യവും ഒരുമയുമാണ് അംബേദ്ക്കറുടെ ആശയങ്ങളുടെ സത്തയെന്ന് അദ്ദേഹം പറഞ്ഞു. പാവപ്പെട്ടവരില്‍ പാവപ്പെട്ടവര്‍ക്ക് വേണ്ടി പ്രവര്‍ത്തിക്കുകയെന്നതാണ് ഗവണ്‍മെന്റിന്റെ ദൗത്യമെന്ന് അദ്ദേഹം കൂട്ടിച്ചേര്‍ത്തു. ബാബാസാഹിബ് അംബേദ്ക്കറോടുള്ള ആദരസൂചകമായി ഡോ: അംബേദ്ക്കര്‍ അവസാനം താമസിച്ചിരുന്ന ന്യൂഡല്‍ഹിയിലെ 26 ആലിപ്പൂര്‍ റോഡിലെ വസതി അദ്ദേഹത്തിന്റെ സ്മാരകമായി പ്രഖ്യാപിച്ചിട്ടുണ്ട്. അതിന്റെ ഉദ്ഘാടനം അംബേദ്ക്കറുടെ ജന്മവാര്‍ഷികദിനത്തിന്റെ തലേദിവസമായ ഏപ്രില്‍ 13ന് നിര്‍വ്വഹിക്കുമെന്നും പ്രധാനമന്ത്രി പ്രഖ്യാപിച്ചു. ഡോ: അംബേദ്ക്കരുടെ പേരില്‍ ചിലര്‍ രാഷ്ട്രീയം കളിക്കുന്നതിനെ അദ്ദേഹം അപലപിക്കുകയും ചെയ്തു
വെയ്യങ്കനായിഡു ഉപരാഷ്ട്രപതി പദം ഏറ്റതിന്റെ ഒന്നാം വാര്‍ഷികത്തിന്റെ ഭാഗമായി തയ്യാറാക്കിയ പുസ്തകം പ്രധാനമന്ത്രി പ്രകാശിപ്പിച്ചു

വെയ്യങ്കനായിഡു ഉപരാഷ്ട്രപതി പദം ഏറ്റതിന്റെ ഒന്നാം വാര്‍ഷികത്തിന്റെ ഭാഗമായി തയ്യാറാക്കിയ പുസ്തകമായ ‘മൂവിങ് ഓണ്‍, മൂവിങ് ഫോര്‍വേഡ്- എ ഈയര്‍ ഇന്‍ ഓഫീസി’ന്റെ പ്രകാശനം പ്രധാനമന്ത്രി ശ്രീ. നരേന്ദ്ര മോദി നിര്‍വഹിച്ചു. ശ്രീ. വെങ്കയ്യ നായിഡുനോടൊപ്പം പ്രവര്‍ത്തിക്കാന്‍ തനിക്കു വര്‍ഷങ്ങളോളം അവസരം ലഭിച്ചിട്ടുണ്ടെന്നു ചടങ്ങില്‍ പ്രസംഗിക്കവേ പ്രധാനമന്ത്രി ഓര്‍മിപ്പിച്ചു. ശ്രീ. നായിഡു എല്ലാറ്റിനുംമീതെ പ്രാധാന്യം കല്‍പിക്കുന്നത് ഉത്തരവാദിത്തത്തിനാണെന്നു ശ്രീ. നരേന്ദ്ര മോദി വ്യക്തമാക്കി. എന്തു ജോലിയും അങ്ങേയറ്റം ജാഗ്രതയോടെ ചെയ്യുകയും ഏതു ജോലിയുമായും പൊരുത്തപ്പെടുകയും ചെയ്യുന്ന വ്യക്തിയാണു ശ്രീ. വെങ്കയ്യ നായിഡു എന്നു പ്രധാനമന്ത്രി പറഞ്ഞു. 50 വര്‍ഷമായി അദ്ദേഹം രാഷ്ട്രീയജീവിതം നയിച്ചുവരുന്നു- 10 വര്‍ഷം വിദ്യാര്‍ഥിരാഷ്ട്രീയത്തിലും 40 വര്‍ഷം സംസ്ഥാന-ദേശീയ രാഷ്ട്രീയത്തിലും പ്രവര്‍ത്തിച്ചുവരികയാണെന്നും ശ്രീ. നരേന്ദ്ര മോദി കൂട്ടിച്ചേര്‍ത്തു. അച്ചടക്കം നടപ്പാക്കുന്നതിനൊപ്പം എല്ലാ വിഭാഗം ജനങ്ങളുടെയും പ്രീതി സമ്പാദിക്കാന്‍ സാധിക്കുന്ന വ്യക്തിത്വമാണു ശ്രീ. വെങ്കയ്യ നായിഡുവിന്റേതെന്നു പ്രധാനമന്ത്രി വ്യക്തമാക്കി. ചുമതല ലഭിച്ചപ്പോഴൊക്കെ വ്യക്തമായ കാഴ്ചപ്പാടോടുകൂടിയ നേതൃത്വം നല്‍കാന്‍ അദ്ദേഹത്തിനു സാധിക്കാറുണ്ട്. ഏല്‍പിക്കപ്പെട്ട ചുമതല നീതിപൂര്‍വം നിറവേറ്റപ്പെടുന്നു എന്ന് ഉറപ്പുവരുത്താന്‍ ഏറ്റവും നല്ല വിദഗ്ധരെത്തന്നെ ശ്രീ. നായിഡു ഉപയോഗപ്പെടുത്താറുണ്ട്. മുന്‍ പ്രധാനമന്ത്രി ശ്രീ. അടല്‍ ബിഹാരി വാജ്‌പേയി മന്ത്രിസഭയില്‍ ഉള്‍പ്പെടുത്താന്‍ തീരുമാനിച്ചപ്പോള്‍ ഗ്രാമവികസന വകുപ്പു വേണമെന്ന് വെങ്കയ്യ ജി ആവശ്യപ്പെട്ടിരുന്നുവെന്നു പ്രധാനമന്ത്രി അനുസ്മരിച്ചു. ഉള്ളുകൊണ്ട് ഒരു കര്‍ഷകനായ വെങ്കയ്യ ജി, കര്‍ഷകരുടെ ക്ഷേമത്തിലും കൃഷിയുടെ അഭിവൃദ്ധിയിലും അതീവ തല്‍പരനാണ്. ശ്രീ. വെങ്കയ്യ നായിഡുവിന്റെ ശ്രമഫലമായാണു പ്രധാനമന്ത്രി ഗ്രാം സഡക് യോജന യാഥാര്‍ഥ്യമായതെന്നു പ്രധാനമന്ത്രി വ്യക്തമാക്കി. ഒരു കാലത്തു രാഷ്ട്രീയ ചര്‍ച്ചകള്‍ തീവണ്ടികളുടെ സ്റ്റോപ്പുകളെ ചുറ്റിപ്പറ്റി ആയിരുന്നെന്നും ആ സ്ഥിതി മാറ്റി, നേതാക്കള്‍ റോഡുകളെക്കുറിച്ചും മറ്റു ഗതാഗതംസംവിധാനങ്ങളെക്കുറിച്ചും ചിന്തിക്കുന്ന സാഹചര്യം സൃഷ്ടിച്ചതു നായിഡു ജി ആണെന്നു ശ്രീ. നരേന്ദ്ര മോദി വ്യക്തമാക്കി. ഇംഗ്ലീഷിലായാലും തെലുങ്കിലായാലും മികച്ച രീതിയില്‍ പ്രസംഗിക്കാനുള്ള ഉപരാഷ്ട്രപതിയുടെ കഴിവിനെ പ്രധാനമന്ത്രി അഭിനന്ദിച്ചു. താന്‍ അധികാരമേറ്റ് ഒരു വര്‍ഷംകൊണ്ട് പാര്‍ലമെന്റിന് അകത്തും പുറത്തുമായി ചെയ്ത കാര്യങ്ങള്‍ സംബന്ധിച്ച റിപ്പോര്‍ട്ട് കാര്‍ഡ് ഉപരാഷ്ട്രപതി അവതരിപ്പിച്ചു എന്നതു ശ്ലാഘനീയമാണെന്നും അദ്ദേഹം പറഞ്ഞു.
ഇന്‍സ്റ്റിറ്റ്യൂട്ട് ഓഫ് ചാര്‍ട്ടേഡ് അക്കൗണ്ടന്റ്‌സ് ഓഫ് ഇന്ത്യയും നാഷണല്‍ ബോര്‍ഡ് ഓഫ് അക്കൗണ്ടന്റ്‌സ് ആന്‍ഡ് ഓഡിറ്റേഴ്‌സ് ടാന്‍സാനിയയും തമ്മില്‍ ധാരണാപത്രം ഒപ്പുവെക്കുന്നതിനു മന്ത്രിസഭയുടെ അനുമതി

അംഗങ്ങളെ പരിപാലിക്കല്‍, തൊഴിലിലെ ധാര്‍മികത, സാങ്കേതിക ഗവേഷണം, തൊഴില്‍പരമായ തുടര്‍വികസനം, വൈദഗ്ധ്യപൂര്‍ണമായ അക്കൗണ്ടന്‍സി പരിശീലനം, ഓഡിറ്റിന്റെ മേന്മ പരിശോധിക്കല്‍, അക്കൗണ്ടിങ് വിജ്ഞാനം പുതുക്കല്‍, തൊഴില്‍പരവും സാങ്കേതികവുമായ വികാസം എന്നീ മേഖലകളില്‍ പരസ്പരം സഹകരിക്കുന്നതിനുള്ള ചട്ടക്കൂട് ഒരുക്കാന്‍ ഇന്‍സ്റ്റിറ്റ്യൂട്ട് ഓഫ് ചാര്‍ട്ടേഡ് അക്കൗണ്ടന്റ്‌സ് ഓഫ് ഇന്ത്യ(ഐ.സി.എ.ഐ.)യും നാഷണല്‍ ബോര്‍ഡ് ഓഫ് അക്കൗണ്ടന്റ്‌സ് ആന്‍ഡ് ഓഡിറ്റേഴ്‌സ് (എന്‍.ബി.എ.എ.) ടാന്‍സാനിയയും ചേര്‍ന്നു ധാരണാപത്രം ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. നേട്ടം: ഐ.സി.എ.ഐ. അംഗങ്ങള്‍ക്കും വിദ്യാര്‍ഥികള്‍ക്കും അവരുടെ പ്രസ്ഥാനങ്ങള്‍ക്കും പരസ്പര വിനിമയത്തിലൂടെയുള്ള നേട്ടം ഉറപ്പാക്കുന്നതാണ് ഈ ധാരണാപത്രം. ഐ.സി.എ.ഐ. അംഗങ്ങള്‍ക്കു തങ്ങളുടെ പ്രവര്‍ത്തനചക്രവാളം വികസിപ്പിക്കുന്നതിന് ഇതു സഹായകമാകും. ഐ.സി.എ.ഐയും എന്‍.ബി.എ.എ. ടാന്‍സാനിയയും തമ്മിലുള്ള ബന്ധം മെച്ചപ്പെടാന്‍ ധാരണാപത്രം വഴിയൊരുക്കും. പശ്ചാത്തലം: ആഫ്രിക്കയിലെ അക്കൗണ്ടന്‍സി, ഓഡിറ്റിങ് തൊഴില്‍ മെച്ചപ്പെടുത്തുക എന്നത് ഐ.സി.എ.ഐയുടെയും അതിലെ അംഗങ്ങളുടെയും മുന്നിലുള്ള വലിയ സാധ്യതയാണ്. എന്‍.ബി.എ.എ. ടാന്‍സാനിയയുമായി ഐ.സി.എ.ഐ.ധാരണാപത്രം ഒപ്പുവെക്കുക വഴി ഇന്ത്യന്‍ സി.എമാര്‍ക്ക് ടാന്‍സാനിയയിലെ തൊഴില്‍ദാതാക്കള്‍ക്കിടയില്‍ കൂടുതല്‍ സ്ഥാനവും പ്രചാരവും ലഭിക്കും. നിലവില്‍ ആഫ്രിക്കയില്‍ ജോലി ചെയ്യുന്നതും ഭാവിയില്‍ അങ്ങോട്ടേക്കു പോകാന്‍ ആഗ്രഹിക്കുന്നതുമായ ഇന്ത്യന്‍ ചാര്‍ട്ടേഡ് അക്കൗണ്ടന്റുമാര്‍ക്ക് നല്ല പ്രതിച്ഛായ ലഭ്യമാകും. ഇന്ത്യന്‍ പാര്‍ലമെന്റ് പാസാക്കിയ നിയമത്തിനു വിധേയമായി രൂപീകൃതമായ സ്ഥാപനമാണ് ഐ.സി.എ.ഐ. ഇന്ത്യയിലെ ചാര്‍ട്ടേഡ് അക്കൗണ്ടന്‍സി മേഖല പ്രവര്‍ത്തിക്കുന്നത് ദ് ചാര്‍ട്ടേഡ് അക്കൗണ്ടന്റ്‌സ് ആക്റ്റ്, 1949നു വിധേയമായാണ്. ടാന്‍സാനിയ ഗവണ്‍മെന്റിന്റെ ധനകാര്യ മന്ത്രാലയത്തിനു കീഴില്‍ പ്രവര്‍ത്തിക്കുന്ന എന്‍.ബി.എ.എ. ടാന്‍സാനിയ 1972ലെ ഓഡിറ്റേഴ്‌സ ആന്‍ഡ് അക്കൗണ്ടന്റ്‌സ് (റജിസ്‌ട്രേഷന്‍) ആക്റ്റിന്റെ 33ാം നിയമത്തിനും 1995ല്‍ ഭേദഗതി ചെയ്യപ്പെട്ടിട്ടുള്ള രണ്ടാം നമ്പര്‍ ആക്റ്റിനും വിധേയമായാണു രൂപീകരിക്കപ്പെട്ടിട്ടുള്ളത്.
മുദ്രാ യോജന ഗുണഭോക്താക്കളുമായി പ്രധാനമന്ത്രി ആശയ വിനിമയം നടത്തി.

രാജ്യത്തെമ്പാടുമുള്ള മുദ്രാ യോജന ഗുണഭോക്താക്കളുമായി പ്രധാനമന്ത്രി ശ്രീ. നരേന്ദ്ര മോദി ഇന്ന് വീഡിയോ ബ്രിഡ്ജിലൂടെ ആശയ വിനിമയം നടത്തി. ഗവണ്‍മെന്റ് പദ്ധതികളുടെ ഗുണഭോക്താക്കളുമായുള്ള പ്രധാനമന്ത്രിയുടെ വീഡിയോ ബ്രിഡ്ജ് പരമ്പരയിലെ രണ്ടാമത്തെ വീഡിയോ കോണ്‍ഫറന്‍സാണിത്. ഗുണഭോക്താക്കളുമായി സംവദിക്കാന്‍ സാധിച്ചതില്‍ സന്തോഷം പ്രകടിപ്പിച്ച പ്രധാനമന്ത്രി, മുദ്രാ യോജന ഒരു തൊഴില്‍ വര്‍ദ്ധക പദ്ധതിയായി മാറിയിട്ടുണ്ടെന്ന് പറഞ്ഞു. പണമിടപാട്കാരുടെയും ഇടത്തട്ട്കാരുടെയും ദൂഷിത വലയത്തില്‍ നിന്ന് സംരംഭകരെ മോചിപ്പിക്കുന്നതിന് ഈ സംരംഭം സഹായിച്ചിട്ടുണ്ടെന്ന് അദ്ദേഹം കൂട്ടിച്ചേര്‍ത്തു. ബിസിനസ്സ് തുടങ്ങാനോ, വ്യാപിപ്പിക്കാനോ താല്‍പ്പര്യമുള്ള യുവജനങ്ങള്‍, വനിതകള്‍ തുടങ്ങിവര്‍ക്ക് അത് പുതിയ അവസരങ്ങള്‍ തുറന്ന് കൊടുത്തു. പ്രധാനമന്ത്രി മുദ്രാ യോജനയ്ക്ക് കീഴില്‍ ഗവണ്‍മെന്റ് ഇതുവരെ 5.75 ലക്ഷം കോടി രൂപയുടെ 12 കോടി വായ്പകള്‍ നല്‍കിയിട്ടുണ്ട്. ഇതില്‍ 28 ശതമാനം വരുന്ന 3.25 ലക്ഷം കോടി രൂപയുടെ വായ്പകള്‍ ആദ്യമായി സംരംഭങ്ങള്‍ തുടങ്ങുന്നവര്‍ക്കാണ് നല്‍കിയത്. മൊത്തം വിതരണം ചെയ്ത വായ്പകളുടെ 74 ശതമാനം ഗുണഭോക്താക്കള്‍ വനിതകളും, 55 ശതമാനം പട്ടിക ജാതി, പട്ടിക വര്‍ഗ്ഗ, മറ്റ് പിന്നോക്ക വിഭാഗക്കാരുമാണ്. മുദ്രായോജന ഗുണഭോക്താക്കളെ അഭിസംബോധന ചെയ്യവേ, ഈ പദ്ധതി പാവപ്പെട്ടവരുടെ ജീവിതം പരിവര്‍ത്തനം ചെയ്തതായി പ്രധാനമന്ത്രി പറഞ്ഞു. സൂക്ഷ്മ, ചെറുകിട ബിസിനസ്സുകളെ സഹായിക്കുക വഴി ജനങ്ങളെ സാമ്പത്തികമായും, സാമൂഹികമായും ശക്തിപ്പെടുത്താന്‍ സഹായിച്ച ഈ പദ്ധതി അവര്‍ക്ക് വിജയം കൈവരിക്കാനുള്ള ഒരു വേദി കൂടിയായി മാറിയെന്ന് അദ്ദേഹം ചൂണ്ടിക്കാട്ടി. സ്വയം തൊഴില്‍ സൃഷ്ടിക്കേണ്ടതിന്റെ പ്രാധാന്യം എടുത്ത് പറഞ്ഞ് കൊണ്ട്, സ്വയം തൊഴില്‍ എന്നത് ഇന്ന് അഭിമാനത്തിന്റെ കൂടി കാര്യമായി മാറിയിട്ടുണ്ടെന്നും, മുമ്പ് തങ്ങള്‍ക്ക് അസാധ്യമെന്ന് തോന്നിയിരുന്ന കാര്യങ്ങള്‍ നേടുന്നതിന് അത് ജനങ്ങളെ സഹായിച്ചിട്ടുണ്ടെന്നും പ്രധാനമന്ത്രി പറഞ്ഞു. മുദ്രാ യോജന ഏതാനും വര്‍ഷം മുമ്പ് തുടങ്ങിയിരുന്നുവെങ്കില്‍ അത് ലക്ഷക്കണക്കിന് ആള്‍ക്കാര്‍ക്ക് സ്വന്തമായി ബിസിനസ്സുകള്‍ തുടങ്ങാന്‍ സഹായകമാകുമായിരുവെന്നും, കുടിയേറ്റം വലിയൊരളവ് വരെ തടയാനും അതുവഴി കഴിയുമായിരുന്നുവെന്നും പ്രധാനമന്ത്രി ചൂണ്ടിക്കാട്ടി. തങ്ങള്‍ക്ക് സ്വന്തമായി ബിസിനസ്സ് തുടങ്ങാനും അതുവഴി മറ്റുള്ളവര്‍ക്ക് തൊഴില്‍ സൃഷ്ടിക്കാനും മുദ്രാ യോജന എപ്രകാരം സഹായിച്ചുവെന്ന് പ്രധാനമന്ത്രിയുമായുള്ള ആശയ വിനിമയത്തില്‍ ഗുണഭോക്താക്കള്‍ വിവരിച്ചു. കോര്‍പ്പറേറ്റ് ഇതര, കാര്‍ഷിക ഇതര, ചെറുകിട സുക്ഷ്മ സംരംഭങ്ങള്‍ക്ക് 10 ലക്ഷം രൂപ വരെ വായ്പ ലഭ്യമാക്കുന്ന പ്രധാനമന്ത്രി മുദ്രാ യോജനയ്ക്ക് (പി.എം.എം.വൈ) 2015 ഏപ്രില്‍ 8 നാണ് പ്രധാനമന്ത്രി തുടക്കമിട്ടത്. പി.എം.എം.വൈ.യ്ക്ക് കീഴിലുള്ള മുദ്രാ വായ്പകളായിട്ടാണ് ഈ വായ്പകളെ കണക്കാക്കുന്നത്. വാണിജ്യ ബാങ്കുകള്‍, മേഖലാ ഗ്രാമീണ ബാങ്കുകള്‍, ചെറുകിട ധനകാര്യ ബാങ്കുകള്‍, സഹകരണ ബാങ്കുകള്‍, മൈക്രോ ഫിനാന്‍സ് സ്ഥാപനങ്ങള്‍, ബാങ്കിംഗ് ഇതര ധനകാര്യ കമ്പനികള്‍ എന്നിവ മുഖേനയാണ് ഈ വായ്പകള്‍ നല്‍കുന്നത്.
മൃഗ സംരംക്ഷണ, പാലുല്‍പ്പാദന മേഖലകളില്‍ സഹകരണത്തിനായി ഇന്ത്യയും ഡെന്‍മാര്‍ക്കും ഒപ്പുവെച്ച ധാരണാപത്രം കേന്ദ്ര മന്ത്രിസഭായോഗം വിലയിരുത്തി

മൃഗ സംരംക്ഷണം, പാലുല്‍പ്പാദനം എന്നീ മേഖലകളില്‍ സഹകരണത്തിനായി ഇന്ത്യയും ഡെന്‍മാര്‍ക്കും ഒപ്പുവെച്ച ധാരണാപത്രം കേന്ദ്ര മന്ത്രിസഭായോഗം വിലയിരുത്തി. ഈ വര്‍ഷം ഏപ്രില്‍ 16 നാണ് (16.04.2018) കരാര്‍ ഒപ്പുവെച്ചത്. പാലുല്‍പ്പാദന രംഗത്തെ വികസനത്തിന് നിലവിലെ അറിവിന്റെ വ്യാപ്തി വര്‍ദ്ധിപ്പിക്കാനും സ്ഥാപനങ്ങള്‍ ശക്തിപ്പെടുത്താനുമായി മൃഗ സംരക്ഷണ, പാലുല്‍പ്പാദന മേഖലകളില്‍ ഉഭയകക്ഷി സഹകരണം വര്‍ദ്ധിപ്പിക്കുന്നതിന് ഈ ധാരണാപത്രം ലക്ഷ്യമിടുന്നു. സംയുക്ത പരിപാടികളും സഹകരണവും ചര്‍ച്ചകളും പ്രോത്സാഹിപ്പിക്കുന്നതിന് ഇരു കക്ഷികളുമുള്‍പ്പെടുന്ന സംയുക്ത പ്രവര്‍ത്തക സമിതിക്ക് രൂപം നല്‍കും. ഡെന്‍മാര്‍ക്കുമായുള്ള പങ്കാളിത്തം ഇന്ത്യന്‍ കന്നുകാലികളുടെ ഉല്‍പ്പാദനവും ഉല്‍പ്പാദനക്ഷമതയും, പരസ്പര താല്‍പര്യമുള്ള കന്നുകാലി വ്യാപാരവും വര്‍ദ്ധിപ്പിക്കുന്നത് ലക്ഷ്യമിട്ടുള്ള മൃഗ പ്രജനനം, മൃഗാരോഗ്യം, പാലുല്‍പ്പാദനം, കാലിത്തീറ്റ കൈകാര്യം ചെയ്യല്‍ എന്നിവയില്‍ വിജ്ഞാനവും വൈദഗ്ധ്യവും കൈമാറുന്നത് പ്രോത്സാഹിക്കുമെന്ന് കരുതപ്പെടുന്നു.
ഡി.ജി.പിമാരുടെ വാര്‍ഷികയോഗത്തില്‍ പ്രധാനമന്ത്രി 			സംബന്ധിക്കും

മദ്ധ്യപ്രദേശിലെ തേക്കാൻപൂരിലെ ബി.എസ്.എഫ് അക്കാദമിയില്‍ ജനുവരി 7, 8 തീയതികളില്‍ നടക്കുന്ന ഡി.ജി.പിമാരുടെയും ഐ.ജി.പിമാരുടെയും വാര്‍ഷികയോഗത്തില്‍ പ്രധാനമന്ത്രി ശ്രീ നരേന്ദ്രമോദി സംബന്ധിക്കും. രാജ്യത്തിന്റെ എല്ലാ ഭാഗത്തുനിന്നും ഉന്നത പോലീസ് ഉദ്യോഗസ്ഥര്‍ സുരക്ഷ സംബന്ധിച്ച വിഷയങ്ങള്‍ പങ്കുവയ്ക്കുന്ന വാര്‍ഷികസമ്മേളനമാണ് ഡി.ജി.പിമാരുടെ കോണ്‍ഫറന്‍സ്. അസമിലെ ഗോഹട്ടിയില്‍ 2014ലും ഗുജറാത്തിലെ റാന്‍ഓഫ് കച്ചിലെ ഡോര്‍ദോയില്‍ 2015ലും ഹൈദരാബാദിലെ നാഷണല്‍ പോലീസ് അക്കാദമിയില്‍ 2016ലും പ്രധാനമന്ത്രി മുമ്പ് ഈ സമ്മേളനത്തെ അഭിസംബോധന ചെയ്തിട്ടുണ്ട്. കഴിഞ്ഞ യോഗത്തില്‍ അതിര്‍ത്തികടന്നുള്ള തീവ്രവാദവും തീവ്രവാദവല്‍ക്കരണവും വിശദമായി തന്നെ ചര്‍ച്ചചെയ്തിരുന്നു. നേതൃപാടവം, അനൗദ്യോഗിക നൈപുണ്യം, കൂട്ടായ പരിശീലനം എന്നിവയുടെ പ്രാധാന്യത്തിന് പ്രധാനമന്ത്രി ഊന്നല്‍ നല്‍കിയിരുന്നു. പോലീസ് സേനയില്‍ സാങ്കേതികവിദ്യയുടെയും മാനുഷികമുഖത്തിന്റേയും ആവശ്യകതയെക്കുറിച്ച് അദ്ദേഹം സൂചിപ്പിച്ചിരുന്നു. രാജ്യതലസ്ഥാനത്തിന് പുറത്ത് ഡി.ജി.പിമാരുടെ സമ്മേളനം നടത്തുന്നത് പ്രധാനമന്ത്രിയുടെ വീക്ഷണത്തിന്റെ അടിസ്ഥാനത്തിലാണ്. ഡല്‍ഹിയില്‍ മാത്രം ഒതുങ്ങിക്കൂടാതെ ഇത്തരം യോഗങ്ങള്‍ രാജ്യത്തിന്റെ വിവിധ ഭാഗങ്ങളില്‍ നടത്തണമെന്നാണ് അദ്ദേഹത്തിന്റെ വീക്ഷണം.
നേപ്പാള്‍ മുന്‍ പ്രധാനമന്ത്രി ശ്രീ. പുഷ്പ കമല്‍ ദഹല്‍ ‘പ്രചണ്ഡ’ പ്രധാനമന്ത്രിയെ സന്ദര്‍ശിച്ചു

പ്രധാനമന്ത്രി ശ്രീ. നരേന്ദ്ര മോദിയെ നേപ്പാള്‍ മുന്‍ പ്രധാനമന്ത്രിയും നേപ്പാള്‍ കമ്മ്യൂണിസ്റ്റ് പാര്‍ട്ടി കോ-ചെയര്‍മാനുമായ ശ്രീ. പുഷ്പ കമല്‍ ദഹല്‍ ‘പ്രചണ്ഡ’ സന്ദര്‍ശിച്ചു. ഇന്ത്യ-നേപ്പാള്‍ ബന്ധത്തിലെ പുരോഗതിയും ഇരുരാജ്യങ്ങള്‍ക്കും താല്‍പര്യമുള്ള മറ്റു വിഷയങ്ങളും നേതാക്കള്‍ ചര്‍ച്ച ചെയ്തു. മുന്‍പു നടന്ന കൂടിക്കാഴ്ചകള്‍ അനുസ്മരിച്ച പ്രധാനമന്ത്രി, ഇന്ത്യ-നേപ്പാള്‍ ബന്ധം സുദൃഢമാക്കുന്നതില്‍ വഹിച്ച പങ്കിനു ശ്രീ. ദഹലിനെ നന്ദി അറിയിച്ചു. ഈ വര്‍ഷം രണ്ടു തവണ നേപ്പാള്‍ സന്ദര്‍ശിച്ച കാര്യം പരാമര്‍ശിച്ച ശ്രീ. നരേന്ദ്ര മോദി, ആവര്‍ത്തിച്ചുള്ള ഉന്നതതല ചര്‍ച്ചകള്‍ നിമിത്തം ഇന്ത്യ-നേപ്പാള്‍ ബന്ധം മെച്ചപ്പെടുന്നുണ്ടെന്നു ചൂണ്ടിക്കാട്ടി.